UEFA

A Unión de Asociacións de Fútbol Europeas (en inglés: Union of European Football Associations), máis coñecida como UEFA, é a organización administrativa e de control do fútbol europeo. Representa as asociacións nacionais de Europa, organizando nove competicións entre nacións e entre clubs en Europa, controlando os premios, regulamentos e dereitos desas competicións. É unha das seis confederacións continentais da FIFA. Das confederacións, de longo é a máis forte en termos financeiros e de influencia no escenario internacional. Virtualmente todos os mellores xogadores do mundo xogan en campionatos europeos, particularmente en Inglaterra, Francia, Italia, España e Alemaña. Moitas das seleccións de maior forza están na UEFA. Dos 32 equipos participantes no Mundial de Suráfrica de 2010, 13 pertencen á UEFA. A UEFA foi fundada o 15 de xuño de 1954 en Basilea, Suíza, como consecuencia de discusións entre as confederacións de Francia, Italia e Bélxica. A sede ficou en París ata 1959, cando a organización se mudou a Berna. Henri Delaunay foi o primeiro Secretario Xeral e Ebbe Shwartz o presidente. O seu centro administrativo dende 1995 é Nyon (Suíza). Foi inicialmente composta por 25 confederacións; actualmente son 53. Federacións nacionais asociadas 53 asociacións nacionais de fútbol pertencen á UEFA, representando a todos os estados independentes dentro do continente europeo, fóra de Mónaco e Cidade do Vaticano, máis tres estados do Cáucaso (Armenia, Azerbaidján e Xeorxia), Israel, Kazakhstán, Chipre e Turquía. É importante mencionar que os catro países constituíntes do Reino Unido (Inglaterra, Escocia, Gales e Irlanda do Norte) participan de forma separada (esta excepcionalidade só se dá en fútbol e rugby), e que o arquipélago autónomo de Illas Feroe compite de xeito independente a Dinamarca. Presidentes Ebbe Schwartz (1954-1962) Gustav Wiederkehr (1962-1972) Artemio Franchi (1972-1983) Jacques Georges (1983-1990) Lennart Johansson (1990-2007) Michel Platini (2007-2015) Competicións organizadas pola UEFA Torneos de seleccións Torneos masculinos Clasificación de UEFA para a Copa Mundial de Fútbol Eurocopa: torneo iniciado en 1958, coas primeiras finais en 1960, e coñecido como a Copa Europea de Nacións ata 1964, é o principal torneo para equipos masculinos nacionais. A UEFA tamén organiza as edicións deste mesmo torneo en categoría Sub-21, Sub-19 e Sub-17. Meridian Cup coa CAF para equipos novos de Europa e África. Copa das Rexións da UEFA, para seleccións de xogadores non profesionais. Copa da UEFA Amateur, disputada entre 1967 e 1978 para as seleccións de afeccionados. Campionato Futsal UEFA: campionato europeo de seleccións de fútbol sala. Torneos femininos Eurocopa Feminina Campionato Europeo Feminino Sub-19 da UEFA Campionato Europeo Feminino Sub-17 da UEFA Torneos de clubs Liga de Campións da UEFA (UEFA Champions League): competición disputada por primeira vez en 1955 co nome de «Copa Europea de Clubs Campións» (European Champions Clubs' Cup) ata 1991. Liga Europa da UEFA (UEFA Europa League): competición instituída pola UEFA en 1971 coa denominación de «Copa da UEFA» (UEFA Cup) como a sucesora da Copa de Feiras, competición non afiliada á confederación europea e, por iso, non considerada entre as competicións da UEFA. Recopa da UEFA (1961-1999): tamén coñecida como «Copa Europea de Clubs Gañadores de Copas» (UEFA Cup Winners' Cup), foi unha competición reservada para clubs campións dos torneos nacionais de copa. Copa Intertoto da UEFA (1995-2008): competición instituída pola UEFA en 1995 como a sucesora da Copa Karl Rappan, competición non afiliada á confederación europea. Supercopa da UEFA: competición instituída en 1973 entre o gañador da Liga de Campións e o da Recopa da UEFA (desde 1999 foi substituído polo gañador da UEFA Europa League) Copa Intercontinental (1960-2004): coñecida tamén como «Copa Europeo-Suramericana» (European-South American Cup) ou, desde 1980, como «Copa Toyota», foi organizada conxuntamente entre a Unión Europea de Asociacións de Fútbol e a Confederación Suramericana de Fútbol e reservada para o gañador da Copa Europea de Clubs Campións-UEFA Champions League e o da Copa Libertadores de América. Devandito torneo é considerado o precursor do Campionato Mundial de Clubs da FIFA. Outros torneos Copa da UEFA Feminina, para clubs de fútbol feminino. UEFA Futsal Cup: campionato europeo de clubs de fútbol sala. Clasificación mundial da FIFA (Top 5) Clasificación masculina A Clasificación mundial da FIFA do 9 de marzo do 2011 mostra aos seguintes como os cinco mellores equipos europeos: Clasificación feminina A Clasificación mundial da FIFA do 18 de marzo de 2011 mostra aos seguintes como os cinco mellores equipos europeos: Véxase tamén Ligazóns externas UEFA RANKING AND COEFFICIENTS Páxina oficial da UEFA